Victor Bayda

Teangeolaí Rúiseach a bhfuil saineolas aige ar na teangacha Ceilteacha agus Gearmáinice is ea Victor Victorovich Bayda (; a rugadh 1980/1981). Faoi láthair is é an t-oifigeach pleanála teanga i nGaeltacht Uíbh Ráthach i gContae Chiarraí.

 Beathaisnéis 
Is as Moscó ó dhúchas é. Chuir Bayda suim i dteangacha ar dtús in aois a trí déag. Bhí suim ar leith aige sna teangacha Ceilteacha, agus faoin am a thosaigh sé in Ollscoil Stáit Mhoscó, bhí roinnt Breatnaise agus Gaeilge na hAlban aige.

San ollscoil, rinne sé staidéar ar an Ollainnis agus ar an nGaeilge. Chun feabhas a chur ar a chuid Gaeilge, chaith sé téarma amháin i gColáiste na Tríonóide. Chaith sé tamall i nGaeltacht Chonamara níos déanaí, sa Spidéal agus ar an gCeathrú Rua, áit a ndearna sé staidéar in  Acadamh na hOllscolaíochta Gaeilge.  

Bhí sé ina léachtóir le Gaeilge in Ollscoil Stáit Mhoscó ar feadh níos mó ná cúig bliana déag, agus bronnadh dochtúireacht air in 2009, le tráchtas dar teideal  (“Éabhlóid tógálacha foirfe san Íoslainnis agus sa Ghaeilis”).

In 2019, ceapadh é ina oifigeach pleanála teanga i nGaeltacht Uíbh Ráthach i gContae Chiarraí. Is eisean atá freagrach as plean a cheapadh agus a chur i bhfeidhm chun an Ghaeilge a athbheochan ansin. Sa ról seo, mhol sé go dtabharfaí aireacht shinsearach dá gcuid féin do na ceantair Ghaeltachta mar chuid de rialtas na hÉireann.

Tá deich dteanga ar a thoil aige: Rúisis, Gaeilge, Gaeilge na hAlban, Breatnais, Íoslainnis, Sualainnis, Béarla, Ollainnis, Gearmáinis agus Fraincis.

 Tagairtí 

Catagóir:Daoine beo
Catagóir:Gníomhaithe Gaeilge
Catagóir:Scoláirí an Léinn Cheiltigh
Catagóir:Ailt le téacs sa Ghaeilge
Catagóir:Ailt le téacs sa Rúisis
Catagóir:Teangeolaithe Rúiseacha